গারো ব্যাপ্টিস্ট কনভেনশন
গারো ব্যাপ্টিস্ট কনভেনশন হলো ভারত ও বাংলাদেশের একটি ব্যাপ্টিস্ট খ্রিস্টান সম্প্রদায়। গারো নামের জাতিগোষ্ঠীর নামানুসারে এর নামকরণ করা হয়েছে। এই গীর্জার বেশিরভাগ সদস্যই মেঘালয়ে রয়েছেন। গারো ব্যাপ্টিস্ট কনভেনশনটিতে ২০১৩ সালের তথ্যমতে ২,৪০৭ টি গীর্জা এবং ২,৬৪,৩৮০ জন সদস্য ছিল। বাংলাদেশে জিবিসির (গারো ব্যাপ্টিস্ট কনভেনশন) কেন্দ্রীয় কার্যালয়টি নেত্রকোণা জেলা শহরতলির অধীনে বিরিসিরিতে অবস্থিত, এটি ১৮৯০ সালে প্রতিষ্ঠিত হয়েছিল।